               EURÓPAI BIZOTTSÁG
            Brüsszel, 2016.4.7.
            COM(2016) 185 final
            Javaslat
            AZ EURÓPAI PARLAMENT ÉS A TANÁCS HATÁROZATA
            az Európai Globalizációs Alkalmazkodási Alap igénybevételéről (Franciaország kérelme: EGF/2015/010 FR/MoryGlobal)

               INDOKOLÁS

               A JAVASLAT HÁTTERE

               (1)Az Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               (2)A MoryGlobal SAS vállalatnál történt elbocsátásokat
                  2
                követően a francia hatóságok EGF/2015/010 FR/MoryGlobal referenciaszámmal kérelmet nyújtottak be az EGAA-ból igénybe vehető pénzügyi hozzájárulás iránt.

               (3)A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A JAVASLAT ÖSSZEFOGLALÁSA

                        EGAA-kérelem

                        EGF/2015/010 FR/MoryGlobal

                        Tagállam

                        Franciaország

                        Érintett régió(k) (NUTS
                           3
                         2 szint)

                        Az elbocsátások kiterjedtek egész Franciaországra. 54 érintett helyszín van.

                        A kérelem benyújtásának dátuma

                        2015. november 19.

                        A kérelem átvételi elismervényén feltüntetett dátum

                        2015. december 1.

                        A kiegészítő információk iránti kérelem időpontja

                        2015. december 3.

                        A kiegészítő információk benyújtásának határideje

                        2016. január 14.

                        Az értékelés befejezésének határideje

                        2016. április 7.

                        Beavatkozási kritérium

                        Az EGAA-rendelet 4. cikke (1) bekezdésének a) pontja

                        Elsődlegesen érintett vállalat

                        MoryGlobal SAS

                        Érintett vállalatok száma

                        1

                        Gazdasági ágazat(ok)

                        (NACE Rev. 2. rendszer szerinti ágazat)
                           4

                        49. ágazat (Szárazföldi, csővezetékes szállítás)

                        52. ágazat (Raktározás, szállítást kiegészítő tevékenység)

                        A leányvállalatok, beszállítók és felhasználó gyártók száma

                        0

                        Referencia-időszak (négy hónap):

                        2015. április 27. – 2015. augusztus 27.

                        A referencia-időszak alatt elbocsátottak száma (a)

                        2 093

                        A referencia-időszak előtt vagy után elbocsátottak száma (b)

                        39

                        Az elbocsátottak száma összesen (a + b)

                        2 132

                        A támogatható kedvezményezettek száma összesen

                        2 132

                        A megcélzott kedvezményezettek száma összesen

                        2 132

                        A megcélzott nem foglalkoztatott, oktatásban és képzésben nem részesülő fiatalok (NEET-fiatalok) száma:

                        0

                        A személyre szabott szolgáltatásokhoz kapcsolódó költségvetés (EUR)

                        8 528 000

                        Az EGAA végrehajtásához kapcsolódó költségvetés
                           5
                         (EUR)

                        50 000

                        Teljes költségvetés (EUR)

                        8 578 000

                        EGAA-hozzájárulás (60%) (EUR)

                        5 146 800

               A KÉRELEM ÉRTÉKELÉSE

               Eljárás

               (4)Franciaország 2015. november 19-én kérelmet nyújtott be EGF/2015/010 FR/MoryGlobal referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek. A Bizottság 2015. december 1-jén visszaigazolta a kérelem átvételét, és 2015. december 3-án, a kérelem benyújtásától számított két héten belül kiegészítő információkat kért Franciaországtól. A francia hatóságok hat héten belül megküldték a kért kiegészítő információkat. A teljes kérelem kézhezvételétől számított 12 hetes határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2016. április 7-én járt le.

               A kérelem elfogadhatósága

               Az érintett vállalatok és kedvezményezettek

               (5)A kérelem 2 132, a MoryGlobal SAS-tól elbocsátott munkavállalót érint. A vállalkozás elsősorban a NACE Rev. 2. rendszer szerinti 49. ágazatban (Szárazföldi, csővezetékes szállítás), valamint a NACE Rev. 2. rendszer szerinti 52. ágazatban (Raktározás, szállítást kiegészítő tevékenység) tevékenykedett. A MoryGlobal SAS vállalattól történt elbocsátások Franciaország kontinentális területén következtek be. A legtöbb elbocsátott munkavállaló az alábbi NUTS 2 szintű régiókban található:

                        NUTS 2 szintű régiók

                        Munkavállalók

                        %

                        Centre (FR24)

                        336

                        16

                        Ile-de-France (FR10)

                        242

                        11

                        Rhône-Alpes (FR71)

                        199

                        9

                        Pays-de-la-Loire  (FR51)

                        178

                        8

                        Lorraine (FR41)

                        146

                        7

                        Alsace  (FR42)

                        140

                        7

               Beavatkozási kritériumok

               (6)Franciaország kérelmét az EGAA-rendelet 4. cikke (1) bekezdésének a) pontja szerinti beavatkozási kritériumok alapján nyújtotta be, amely a támogatást a következőkhöz köti: legalább 500 elbocsátott munkavállaló egy négy hónapos referencia-időszak alatt egy vállalaton belül egy tagállamban, ideértve a beszállítók vagy a továbbfeldolgozó vállalatok körében elbocsátott munkavállalókat és/vagy a tevékenységüket megszüntető önálló vállalkozókat is.

               (7)A kérelemmel összefüggő négy hónapos referencia-időszak 2015. április 27-től 2015. augusztus 27-ig tartott. A referencia-időszak alatt 2 093 munkavállalót bocsátottak el a MoryGlobal vállalattól.

               Az elbocsátások és a tevékenységüket megszüntető önálló vállalkozók számának kiszámítása

               (8)A referencia-időszak alatt bekövetkezett elbocsátásokat a munkáltató által a munkavállaló elbocsátásáról vagy a munkaszerződésének megszüntetéséről adott személyre szóló értesítés időpontjától számítva vették figyelembe.

               Támogatható kedvezményezettek

               (9)A már említett munkavállalókon felül 39 munkavállaló tartozik a támogatható kedvezményezettek közé. Ezeket a munkavállalókat mind a referencia-időszak végét követően bocsátották el, és egyértelmű ok-okozati kapcsolat mutatható ki a referencia-időszak során az elbocsátásokat kiváltó eseménnyel.

               (10)A támogatható kedvezményezettek száma 2 132.

               Az elbocsátások és az 546/2009/EK rendelet tárgyát képező pénzügyi és gazdasági világválság közötti kapcsolat

               (11)Az elbocsátások, valamint az 546/2009/EK rendeletben említett globális pénzügyi és gazdasági válság közötti kapcsolat bizonyítása érdekében Franciaország azzal érvel, hogy a MoryGlobal a futárpostai, az árufuvarozási és -kézbesítés és a raktározási szolgáltatások terén, illetve az ezekhez kapcsolódó területeken tevékenykedett Franciaországon belül és külföldön.

               (12)A globális pénzügyi és gazdasági válságból kifolyólag 2007 és 2012 között a 3,5 tonna feletti járművekkel végzett közúti árufuvarozás forgalma az EU-ban 13,7%-kal, Franciaországban 21%-kal esett vissza (Eurostat adatok). A piac zsugorodása a fizikai output általános visszaesésének európai trendjét követte, és a közúti fuvarozási ágazat még nem heverte ki azt a jelentős tevékenységbeli visszaesést, amit 2009-ben szenvedett el a gazdasági válság miatt. 2014-ben a közúti fuvarozás tevékenysége több, mint 10%-kal elmaradt a válság előttitől.

               (13)A fuvarozandó mennyiségek csökkenésével párhuzamosan árháború tört ki az ágazaton belül, melynek nem tett jót a különböző költségek (üzemanyag, bérköltségek, alapanyagok) emelkedése, melyek a működési árrés folyamatos szűkülését eredményezték, és Franciaországban 2007-től fogva jelentős veszteségeket okoztak az ágazatnak.

               (14)Mindez csődök sorozatát váltotta ki a közúti fuvarozási ágazatban, amelyeknek száma a Banque de France becslései szerint 2007 és 2013 között évente 35%-kal növekedett.

               (15)Eddig a „Szárazföldi, csővezetékes szállítás” ágazattal kapcsolatban három EGAA-kérelem került benyújtásra: a jelen kérelem, az EGF/2014/017 FR/ Mory-Ducros
                  6
               , valamint az EGF/2011/001 AT/ Nieder- und Oberoesterreich
                  7
                referenciaszámú kérelem, amelyek mind a globális pénzügyi és gazdasági válságra alapultak.

               Az elbocsátásokhoz és az önálló vállalkozók tevékenységének megszűnéséhez vezető események

               (16)Az elbocsátásokhoz a vállalkozás csődje és felszámolása vezetett.

               (17)A MoryGlobal jelenlegi nehézségei 2012/2013-ra nyúlnak vissza. Abban az időben a vállalkozás neve Mory-Ducros volt. A Mory-Ducros 2013 novemberében fizetésképtelenséget jelentett be és felszámolási eljárás alá került. A Mory-Ducros egyik részvényese, az Arcole Industrie, miután szembesült azzal, hogy nincsenek ügyleti szándékkal rendelkező vevők, a francia hatóságok kérésére a Mory-Ducrosra vonatkozó felvásárlási ajánlatot nyújtott be a MoryGlobal nevében, ami a Mory-Ducros üzleti tevékenységei egy részének átvétele, valamint munkavállalói újbóli alkalmazása (4 911 munkavállalóból 2 192) érdekében létrehozandó új társaság volt
                  8
               .

               (18)A MoryGlobal megalakulásától kezdve folyamatosan olyan kihívásokkal szembesült, mint például az üzenetkezelési piac hanyatlása, amihez 2014-ben a közúti árufuvarozás volumenének 3–5%-os csökkenése társult, ami az árakra nehezedő állandó nyomást és nehéz társadalmi környezetet eredményezett. Ezek a kihívások 2014. február és szeptember között 27,1 millió EUR összegű veszteséget eredményeztek, 2014 végéig pedig még ennél is nagyobb veszteségről (43 millió EUR), végső soron pedig a vállalat csődjéről és felszámolásáról szóltak az előrejelzések.

               (19)2014. november 10-én Bobigny kereskedelmi bírósága a hitelezőkkel való békés megegyezésre irányuló eljárást indított el. 2015. január végén a MoryGlobal felfüggesztette kifizetéseit. A vállalkozásnak 8,5 millió EUR készpénzre volt szüksége, és nem volt elegendő forgóeszköze rövid lejáratú kötelezettségei teljesítéséhez, különösen alvállalkozói tekintetében, amelyek nélkül a vállalat további tevékenysége lehetetlenné vált. 2015. február 10-én a MoryGlobal fizetésképtelenséget jelentett be Bobigny kereskedelmi bíróságán, amely elindította a szükséges bírósági eljárást. 2015. március 17-én, miután a vállalat nem tudta teljes mértékben kifizetni a munkabéreket, felszámolás iránti kérelmet nyújtott be. Bobigny kereskedelmi bírósága bírósági úton történő felszámolásról döntött a tevékenységek 2015. április 30-ig történő folytatása mellett, a csoportos létszámcsökkentési eljárás igényeinek megfelelően.

               (20)Ez egy utólagos kérelem a Mory-Ducros azon munkavállalóinak
                  9
                támogatása érdekében, akik átmentek a MoryGlobal vállalathoz.

               Az elbocsátások várható hatása a helyi, a regionális és az országos gazdaságra és foglalkoztatásra

               (21)Az elbocsátások 22 megyére terjedtek ki Franciaország kontinentális területén. Az elbocsátások jelentős mértékben hátráltatják a regionális gazdaságokat, tekintettel különösen arra, hogy ezek a területek a mai napig küszködnek a Mory-Ducros által egy évvel korábban elbocsátott munkavállalók kezelésének problémájával. Mindez pedig olyan helyzetben történik, amikor a kontinentális Franciaország növekvő munkanélküliséggel szembesül (2015-ben a munkanélküliségi ráta 3 százalékponttal meghaladta azt az értéket, amit 2008-ban, a gazdasági és pénzügyi válság kezdetekor rögzítettek). Ezenfelül pedig az érintett régiók között vannak olyanok, amelyekben a munkanélküliségi ráta meghaladja a nemzeti átlagot; ilyen Nord-Pas de Calais-Picardie (+2,5 százalékpont) és Provence-Alpes-Côte d'Azur (+1,5 százalékpont)
                  10
               .

               A megcélzott kedvezményezettek és a javasolt intézkedések

               A megcélzott kedvezményezettek

               (22)Várhatóan az összes elbocsátott munkavállaló (2 132) részt fog venni az intézkedésekben. E munkavállalók adatai nemek, állampolgárság és életkor szerinti bontásban:

                        Kategória

                        A megcélzott kedvezményezettek
                           száma

                        Nem:

                        Férfiak:

                        1 740

                        (81,6%)

                        Nők:

                        392

                        (18,4%)

                        Állampolgárság:

                        Uniós polgárok:

                        2 046

                        (96,0%)

                        Nem uniós polgárok:

                        86

                        (4,0%)

                        Korcsoport:

                        15 és 24 év közötti:

                        2

                        (0,1%)

                        25 és 29 év közötti:

                        453

                        (21,2%)

                        30 és 54 év közötti:

                        1 268

                        (59,5%)

                        55 és 64 év közötti:

                        408

                        (19,1%)

                        64 év felettiek:

                        1

                        (0,0%)

               A javasolt intézkedések támogathatósága

               (23)Az EGAA által társfinanszírozott, az elbocsátott munkavállalóknak nyújtandó személyre szabott szolgáltatások szakértői csapat által nyújtott tanácsadást és útmutatást foglalnak magukban (Dispositif d'Accompagnement Renforce – DAR.).

               (24)A DAR a szociális terv és a Contrat de Sécurisation Professionnelle (CSP) kiegészítéséül szolgál. A Mory-Global és az AGS
                  11
                – a bérgarancia-rendszer – által finanszírozott szociális terv az elbocsátott munkavállalókra irányuló intézkedéseket tartalmaz, úgymint képzés, pszichológiai támogatás, vállalkozásalapításhoz nyújtott hozzájárulás, a bejárási/utazási kiadásokhoz és a szállásköltségekhez való hozzájárulás képzésben való részvétellel vagy munkakereséssel összefüggésben, valamint álláskeresési támogatás. A CSP egy sor, a francia állam által finanszírozott aktív intézkedést kínál (elsősorban képzést) a munkavállalók munkaerő-piaci visszailleszkedésének támogatása érdekében.

               (25)A három kiválasztott vállalkozó (BPI, Sodie és AFPA Transitions) feladata, hogy segítséget és útmutatást nyújtson az elbocsátott munkavállalóknak, és segítsenek nekik azon lehetőségek megtalálásában, amelyek lehetővé teszik, hogy a munkaerőpiacon maradjanak és új munkahelyet találjanak. Ugyanezek a vállalkozók nyújtottak korábban személyre szabott szolgáltatásokat a Mory-Ducros által 2014-ben elbocsátott munkavállalóknak.

               (26)Költségvetési célokból a DAR keretében nyújtott személyre szabott szolgáltatások három alcsoportját határozták meg: csoportos és egyéni tájékoztatás, pályamódosítás, új munkahelyek keresése.

               (27)Az ügynökségek szerződésben vállalták, hogy minden résztvevő számára a) személyes karriertervet dolgoznak ki, b) megfelelő számú állásajánlatot biztosítanak, c) lehetővé teszik, hogy általános szakértőkkel és/vagy a vállalkozásalapítással kapcsolatban a régió foglalkoztatási piacáról kiváló ismeretekkel rendelkező szakértőkkel konzultálhassanak, akik rendelkezésükre állnak és alkalmazkodnak az igényeikhez.

               (28)Az ügynökségek képzési műhelytalálkozókat is szerveznek, amelyek témája az általános ismeretektől (önéletrajz megírása, állásinterjúra való felkészülés, álláskeresési technikák és vállalkozásindítás stb.), az internethasználaton, állásbörzéken való részvételen és munkaadókkal vagy ágazati képviselőkkel való találkozókon át az oktatási intézmények munkatársaival történő megbeszélésekig terjed.

               (29)Az itt leírt javasolt intézkedések az EGAA-rendelet 7. cikkében meghatározott támogatható tevékenységek közé sorolható aktív munkaerő-piaci intézkedéseknek minősülnek. Ezek a tevékenységek nem helyettesítik a passzív szociális védelmi intézkedéseket.

               (30)Franciaország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               (31)A költségek teljes becsült összege 8 578 000 EUR, amely a személyre szabott szolgáltatásokra fordított 8 528 000 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre szánt 50 000 EUR összegű kiadásokat foglalja magában.

               (32)Az EGAA-ból igényelt teljes pénzügyi hozzájárulás összege 5 146 800 EUR (az összköltségek 60%-a).

                        Intézkedések

                        A résztvevők becsült száma

                        Az egy résztvevőre eső becsült költség
                        (EUR)

                        Becsült összköltség

                        (EUR)

                        Személyre szabott szolgáltatások (az EGAA-rendelet 7. cikke (1) bekezdésének a) és c) pontja szerinti intézkedések)

                        Csoportos és egyéni tájékoztatás (Information collective e individuelle des salariés)

                        2 132

                        800

                        1 705 600

                        Pályamódosítás: regisztráció, készségek felmérése, szakképzési projekt (Transition professionnelle: adhésion, bilan, project)

                        2 132

                        1 800

                        3 837 600

                        Új munkahelyek keresése (Phase accompagnement et reclassement)

                        2 132

                        1 400

                        2 984 800

                        Részösszeg (a):

                        A személyre szabott szolgáltatáscsomag százalékaránya

                        –

                        8 528 000

                        (100%)

                        Juttatások és ösztönzők (az EGAA-rendelet 7. cikke (1) bekezdésének b) pontja szerinti intézkedések)

                        Részösszeg (b):

                        A személyre szabott szolgáltatáscsomag százalékaránya:

                        –

                        0

                        (0,00%)

                        Az EGAA-rendelet 7. cikkének (4) bekezdése szerinti intézkedések

                        1. Előkészítő tevékenységek

                        –

                        0

                        2. Irányítás

                        –

                        0

                        3. Tájékoztatás és nyilvánosság

                        –

                        0

                        4. Ellenőrzés és jelentéstétel

                        –

                        50 000

                        Részösszeg (c):

                        Százalékarány az összköltséghez képest:

                        –

                        50 000

                        (0,58%)

                        Összköltség (a + b + c):

                        –

                        8 578 000

                        EGAA-hozzájárulás (az összköltségek 60%-a)

                        –

                        5 146 800

               (33)A fenti táblázatban nem szerepelnek az EGAA-rendelet 7. cikke (1) bekezdése b) pontja szerinti intézkedésekként meghatározott költségek (vagyis olyan intézkedések, amelyek költsége nem haladja meg a személyre szabott szolgáltatások összehangolt csomagja összköltségének 35%-át).

               A kiadások támogathatóságának időszaka

               (34)Franciaország 2015. április 23-án kezdte meg a személyre szabott szolgáltatások nyújtását a megcélzott kedvezményezettek részére. Az intézkedésekkel kapcsolatos kiadásokhoz ezért 2015. április 23-tól 2017. november 19-ig nyújtható pénzügyi támogatás az EGAA-ból.

               (35)Franciaországnál 2015. szeptember 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint ellenőrzési és jelentéstételi tevékenységekre fordított kiadások ezért 2015. szeptember 1-je és 2018. május 19-e között támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               (36)A tagállami előfinanszírozás vagy társfinanszírozás forrása a Munka- és Foglalkoztatásügyi, Szakképzési és Társadalmi Párbeszéddel Foglalkozó Minisztérium költségvetése, a gazdasági változások és a foglalkoztatási helyzet alakulásának kezelésére szolgáló költségvetési tétel felhasználásával.

               (37)Franciaország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedés nem részesül pénzügyi támogatásban egyéb uniós pénzügyi eszközökből.

               A megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal folytatott konzultáció során követett eljárások

               (38)Franciaország jelezte, hogy a személyre szabott szolgáltatások koordinált csomagját a megcélzott kedvezményezettek képviselőivel és a szociális partnerekkel egyeztetve dolgozták ki. Számos találkozóra került sor 2015. április 7-e és 17-e között. Ezek a megbeszélések az egész intézkedéscsomagot érintették, melynek az EGAA aspektusa (a Dispositif d'Accompagnement Renforcé — DAS —) csak egy része.

               Irányítási és kontrollrendszerek

               (39)A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Franciaország értesítette a Bizottságot arról, hogy a pénzügyi hozzájárulást a Munka-és Foglalkoztatásügyi, Szakképzési és Társadalmi Párbeszéddel Foglalkozó Minisztériumhoz tartozó Délégation générale à l’emploi et à la formation professionnelle (DGEFP), azon belül pedig a Fonds national de l'emploi (DGEFP - FNE) egység fogja irányítani. A kifizetéseket a DGEFP-n belül az Affaires financières (DGEFP - MAFI) egység végzi. A tanúsítást az Agence de services et de paiement (ASP) végzi.

               Az érintett tagállam vállalásai

               (40)Franciaország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét;

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –a javasolt intézkedések nem részesülnek egyéb uniós alapok vagy pénzügyi eszközök pénzügyi támogatásában, és megtették a szükséges intézkedéseket a kettős finanszírozás megelőzésére;

               –a javasolt intézkedések kiegészítik a strukturális alapok által finanszírozott intézkedéseket;

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               (41)Az EGAA éves maximális összege (2011-es árakon számítva) a 2014–2020-as időszakra vonatkozó többéves pénzügyi keretről szóló, 2013. december 2-i 1311/2013/EU, Euratom tanácsi rendelet 12. cikkében meghatározottaknak megfelelően 150 millió EUR
                  12
               .

               (42)Miután megvizsgálta a kérelmet az EGAA-rendelet 13. cikkének (1) bekezdésében meghatározott feltételek szempontjából, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 60%-át kitevő 5 146 800 EUR összeget folyósítsanak az EGAA-ból a kérelemben igényelt pénzügyi hozzájárulás biztosítása érdekében.

               (43)Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodás 13. pontja értelmében
                  13
               .

               Kapcsolódó jogi aktusok

               (44)A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 5 146 800 EUR összegnek az érintett költségvetési sorba történő átcsoportosításra is.

               (45)A Bizottság az EGAA igénybevételéről szóló határozatra irányuló javaslatával egyidejűleg végrehajtási jogi aktus formájában egy pénzügyi hozzájárulásról szóló határozatot is elfogad, amely abban az időpontban lép hatályba, amikor az Európai Parlament és a Tanács elfogadja az EGAA igénybevételéről szóló javasolt határozatot.

               Javaslat

               AZ EURÓPAI PARLAMENT ÉS A TANÁCS HATÁROZATA

               az Európai Globalizációs Alkalmazkodási Alap igénybevételéről (Franciaország kérelme: EGF/2015/010 FR/MoryGlobal)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre
                  14
                és különösen annak 15. cikke (4) bekezdésére,

               tekintettel az Európai Parlament, a Tanács és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra
                  15
                és különösen annak 13. pontjára,

               tekintettel az Európai Bizottság javaslatára,

               mivel:

               (1)Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)Az EGAA éves maximális összege (2011-es árakon számítva) az 1311/2013/EU, Euratom tanácsi rendelet
                  16
                12. cikkében meghatározottaknak megfelelően 150 millió EUR.

               (3)A MoryGlobal SAS vállalatnál történt elbocsátásokat követően, 2015. november 19-én Franciaország EGF/2015/010 FR/MoryGlobal referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. A kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)Az EGAA-t ezért igénybe kell venni a Franciaország által benyújtott kérelem alapján nyújtandó, 5 146 800 EUR összegű pénzügyi hozzájárulás folyósítása érdekében.

               (5)Az Európai Globalizációs Alkalmazkodási Alap igénybevételéhez szükséges idő minimálisra csökkentése érdekében ezt a határozatot az elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Európai Unió 2016-os pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 5 146 800 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadás időpontja]
                  17*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)
                  HL L 347., 2013.12.20., 855. o.

                     (2)
                  Az EGAA-rendelet 3. cikke értelmében.

                     (3)
                  A Bizottság 2012. november 8-i 1046/2012/EU rendelete az új regionális bontásra vonatkozó idősorok továbbítása tekintetében a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet végrehajtásáról (HL L 310., 2012.11.9., 34. o.).

                     (4)
                  HL L 393., 2006.12.30., 1. o.

                     (5)
                  Az 1309/2013/EU rendelet 7. cikkének (4) bekezdése alapján.

                     (6)
                  COM(2015)68

                     (7)
                  COM(2011)579

                     (8)
                  Forrás: Bobigny kereskedelmi bíróságának határozata a MoryGlobal bírósági úton történő felszámolásáról (jegyzőkönyv száma: 2015L01449)

                     (9)
                  EGF/2014/017 FR/ Mory-Ducros referenciaszámon benyújtott kérelem (COM(2015) 68) a Mory-Ducros által 2014-ben elbocsátott munkavállalók támogatása érdekében.

                     (10)
                  Forrás: INSEE (

                     http://www.insee.fr/fr/themes/tableau.asp?reg_id=99&ref_id=TCRD_025

                     (11)
                  AGS: Association pour la gestion du régime de Garantie des créances des Salariés.

                     (12)
                  HL L 347., 2013.12.20., 884. o.

                     (13)
                  HL C 373., 2013.12.20., 1. o.

                     (14)
                  HL L 347., 2013.12.20., 855. o.

                     (15)
                  HL C 373., 2013.12.20., 1. o.

                     (16)
                  A Tanács 1311/2013/EU, Euratom rendelete a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

                     (17)
                   A dátumot a Parlament illeszti be a határozatnak a Hivatalos Lapban való közzétételét megelőzően.


Fontos jogi nyilatkozat

|

52009PC0270

Javaslat: a Tanács határozata az Európai Közösség által az Energiaközösség Miniszteri Tanácsának ülésén (Szarajevó, 2009. június 26.) képviselendő álláspont kialakításáról  /* COM/2009/0270 végleges */

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 15.6.2009COM(2009) 270 véglegesJavaslat:A TANÁCS HATÁROZATAaz Európai Közösség által az Energiaközösség Miniszteri Tanácsának ülésén (Szarajevó, 2009. június 26.) képviselendő álláspont kialakításárólINDOKOLÁSAz Energiaközösség Miniszteri Tanácsa 2009. június 26-án ül össze Szarajevóban (Bosznia és Hercegovina). Annak érdekében, hogy az Európai Közösség részt tudjon venni az érdemi döntésekben, a Szerződés 300. cikkének és az Energiaközösséget létrehozó szerződés Európai Közösség általi megkötéséről szóló, 2006. május 29-i tanácsi határozat rendelkezéseinek megfelelően ki kell alakítania saját álláspontját.A tanácsi határozatra irányuló javaslat valamennyi olyan napirendi pontra kiterjed, amelyről – az alábbiakban felvázoltak szerint – a Miniszteri Tanács várhatóan határozatot fog hozni. Tájékoztatás céljából a többi napirendi pont is említésre kerül.1. HATÁROZAT TÁRGYÁT KÉPEZő KÉRDÉSEKA határozat tárgyát képező alábbi kérdésekkel kapcsolatban a Bizottság az e határozati javaslat mellékletében meghatározottak szerint fogja képviselni az Európai Közösség álláspontját.1.1. Költségvetési kérdésekA Bizottság – a 2008. december 31-i állapotra vonatkozó könyvvizsgálói jelentés, a Költségvetési Bizottság által a 2008-as könyvvizsgálatról készített jelentés és az igazgató által a költségvetés végrehajtásáról szóló jelentés alapján – jóvá fogja hagyni az igazgató pénzügyi mentesítését a 2008. évre vonatkozóan. A Bizottság jóvá fogja hagyni az Energiaközösség 2010–2011-es költségvetését, 3 250 000 EUR maximális összeggel a 2010. évre, és 3 380 000 EUR maximális összeggel a 2011. évre[1], feltéve, hogy a költségvetési hatóság mindkét évre vonatkozóan jóváhagyja a megfelelő előirányzatokat.1.2. MunkaprogramA Bizottság jóvá fogja hagyni az Energiaközösség 2010–2011 közötti időszakra szóló munkaprogramját.1.3. Az igazgató megbízatásaAz Európai Közösség jóvá fogja hagyni, hogy az Energiaközösség Titkársága igazgatójának megbízatását újabb – immár második – hároméves időszakra meghosszabbítsák.1.4. A megújuló energiaforrásokkal foglalkozó munkacsoportA Bizottság jóvá fogja hagyni a megújuló energiaforrásokkal foglalkozó munkacsoport létrehozását, amely elsősorban az e kérdésről szóló, nemrégiben elfogadott irányelvnek az Energiaközösség területén való végrehajtásával fog foglalkozni.2. EGYÉB KÉRDÉSEK2.1. Vita nélkül elfogadható pontokA Bizottság jóvá fogja hagyni az állandó magas rangú munkacsoport előző két ülésén elfogadott következtetéseket és tudomásul fogja venni az alábbi jelentéseket:-  az Energiaközösség munkatervének végrehajtásáról szóló jelentést;-  a 2008-as évről készített könyvvizsgálati jelentést, a Költségvetési Bizottság által a 2008-as könyvvizsgálatról készített jelentést és az igazgató által a 2008-as költségvetés végrehajtásáról szóló jelentést;-  a jogviták rendezésére irányuló, folyamatban lévő eljárásokról szóló jelentést.A Bizottság továbbá jóvá fogja hagyni az Energiaközösség Miniszteri Tanácsa által 2008 júniusában elfogadott vitarendezési eljárási szabályzattal létrehozott tanácsadó bizottság összetételét. Meg kell jegyezni, hogy az Európai Közösséget az Európai Bizottság egyik tisztviselője fogja képviselni, illetve azt, hogy a tanácsadó bizottság a Miniszteri Tanács számára csupán nem kötelező erejű véleményt adhat.2.2. Új szerződő felek csatlakozásaA Bizottság tájékoztatást fog adni a Moldovai Köztársasággal, Ukrajnával és Törökországgal folyó tárgyalások előrehaladásáról és támogatni fogja Grúzia csatlakozási kérelmét[2].2.3. A Szerződés végrehajtásaA Bizottság tudomásul fogja venni a piaci fejleményekről szóló jelentést [ez a pont kiegészítendő a jelentés elkészültekor].2.4. EllátásbiztonságA Bizottság üdvözölni fogja az Energiaközösség ellátásbiztonsági koordinációs csoportjának első ülésén született eredményeket, hangsúlyozva azonban azt, hogy a csoport tevékenységeit szorosan össze kell hangolni az EU gázkoordinációs csoportjának munkájával. A Bizottság emellett támogatni fogja, hogy 2009 nyarán eszmecserére kerüljön sor a villamosenergia-ellátás várható helyzetével kapcsolatban.2.5. Megújuló energiaforrásokA Bizottság üdvözölni fogja a megújuló energiaforrásokról szóló irányelvnek az Energiaközösség keretében való végrehajtásával kapcsolatos tanulmány elindítását, és jóvá fogja hagyni a tanulmány nyomon követésével megbízandó munkacsoport létrehozását (lásd az 1.4. pontot).2.6. EnergiahatékonyságA Bizottság tudomásul fogja venni az energiahatékonysági munkacsoport által előterjesztett zárójelentést, és támogatni fogja az abban megfogalmazott ajánlásokat, amelyek értelmében az energiahatékonyságra vonatkozó egyes európai uniós jogszabályok végrehajtásra kerülhetnének az Energiaközösségben. Az ezzel kapcsolatos dokumentumok előkészítése, valamint a szerződő feleknek nemzeti energiahatékonysági terveik kidolgozásában való további támogatása érdekében a Bizottság javasolni fogja a munkacsoport megbízatásának 2010-ig való meghosszabbítását.Javaslat:A TANÁCS HATÁROZATAaz Európai Közösség által az Energiaközösség Miniszteri Tanácsának ülésén (Szarajevó, 2009. június 26.) képviselendő álláspont kialakításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 300. cikke (2) bekezdésének második albekezdésére,tekintettel az Energiaközösséget létrehozó szerződés Európai Közösség általi megkötéséről szóló tanácsi határozatra (2006/500/EK, 2006. május 29.) és különösen annak 4. és 5. cikkére,tekintettel a Bizottság javaslatára,A KÖVETKEZŐKÉPPEN HATÁROZOTT:Egyetlen cikkAz Energiaközösség Miniszteri Tanácsának 2009. június 26-án Szarajevóban tartandó ülésére tekintettel a Szerződés 300. cikke (2) bekezdése második albekezdésének hatálya alá tartozó kérdésekkel kapcsolatos közösségi álláspontot az e határozathoz csatolt melléklet tartalmazza.Kelt Brüsszelben,a Tanács részérőlaz elnökMELLÉKLETAz Európai Közösség álláspontja-  Az Európai Közösség jóváhagyja az Energiaközösség Titkársága igazgatójának pénzügyi mentesítését a 2008. évre vonatkozóan.-  A Bizottság jóváhagyja az Energiaközösség 2010–2011-re szóló munkaprogramját.-  Az Európai Közösség jóváhagyja az Energiaközösség 2010–2011-es költségvetését, 3 250 000 EUR maximális összeggel a 2010. évre, és 3 380 000 EUR maximális összeggel a 2011. évre, ami azt jelenti, hogy a közösségi hozzájárulás a 2010. évre vonatkozóan legfeljebb 3 188 250 EUR, a 2011. évre pedig legfeljebb 3 315 780 EUR összeget tesz ki, feltéve, hogy a költségvetési hatóság mindkét évre vonatkozóan jóváhagyja a megfelelő előirányzatokat.-  Az Európai Közösség jóváhagyja, hogy az Energiaközösség Titkársága igazgatójának megbízatását újabb hároméves időszakra meghosszabbítsák.-  Az Európai Közösség jóváhagyja a megújuló energiaforrásokkal foglalkozó munkacsoport létrehozását, a javasolt megbízatással.[1] Meg kell jegyezni, hogy az Energiaközösséget létrehozó szerződés 74. és 88. cikke értelmében az Energiaközösség Miniszteri Tanácsa az Európai Bizottság javaslata alapján kétévente fogadja el az Energiaközösség költségvetését. A vonatkozó Bizottság javaslatot […]-án/én fogadták el.[2] […]-án/én a Bizottság ajánlást nyújtott be a Tanácsnak annak érdekében, hogy a Bizottság felhatalmazást kapjon a Grúziának az Energiaközösséghez való csatlakozásával kapcsolatos tárgyalások elindítására.


                        EURÓPAI
                        BIZOTTSÁG
                                              Brüsszel, 2015.6.15.
                                              COM(2015) 291 final
                                              ANNEX 1
                                 MELLÉKLET
                                 a következőhöz:
                                     Javaslat
                           A TANÁCS HATÁROZATA
   az Európa Tanács terrorizmus megelőzéséről szóló Egyezménye (CETS No. 196)
      Kiegészítő jegyzőkönyvének az Európai Unió nevében történő aláírásáról
HU                                                                            HU
 ---pagebreak---                                            MELLÉKLET
                                          a következőhöz:
                                              Javaslat
                                   A TANÁCS HATÁROZATA
        az Európa Tanács terrorizmus megelőzéséről szóló Egyezménye (CETS No. 196)
            Kiegészítő jegyzőkönyvének az Európai Unió nevében történő aláírásáról
           Kiegészítő jegyzőkönyv az Európa Tanács terrorizmus megelőzéséről szóló
                                 Egyezményéhez (CETS No. 196)
   Az Európa Tanács tagállamai és az Európa Tanács terrorizmus megelőzéséről szóló
   Egyezménye (CETS No. 196) egyéb Szerződő Felei, amelyek e jegyzőkönyv aláírói,
   figyelembe véve, hogy az Európa Tanács célja a tagjai közötti nagyobb egység elérése;
   kívánva mind Európában, mind világszerte a terrorizmus minden formája megelőzésére és
   megakadályozására irányuló erőfeszítések további fokozását az emberi jogok és a
   jogállamiság elvének tiszteletben tartása mellett;
   emlékeztetve a különösen az emberi jogok és alapvető szabadságjogok védelméről szóló
   Egyezménybe (ETS No. 5) és Kiegészítő jegyzőkönyveiben, valamint a Polgári és Politikai
   Jogok Nemzetközi Egyezségokmányában foglalt emberi jogokra és alapvető
   szabadságjogokra;
   kifejezve súlyos aggodalmukat a terrorcselekmények elkövetése, az azokhoz való
   hozzájárulás, az azokban való részvétel, vagy terrorista kiképzés nyújtása vagy ilyen
   kiképzésben való részvétel céljából más állam területére utazó személyek jelentette veszély
   miatt;
   tekintettel e kérdéskörben az Egyesült Nemzetek Szervezete Biztonsági Tanácsának 2014.
   szeptember 24-i 7272. ülésén elfogadott 2178 (2014) határozatra, különösen annak 4–6.
   paragrafusára;
   kívánatosnak tartva az Európa Tanács terrorizmus megelőzéséről szóló Egyezményének
   bizonyos szempontokból történő kiegészítését;
   a következőkben állapodtak meg:
   1. cikk – Cél
   A jelen jegyzőkönyv célja az Európa Tanács terrorizmus megelőzéséről szóló, 2005 május 16-
   án Varsóban aláírásra megnyílt Egyezményének (a továbbiakban: az Egyezmény) a
HU                                                2                                            HU
 ---pagebreak---    kiegészítése az e jegyzőkönyv 2–6. cikkében leírt cselekmények bűncselekménnyé
   nyilvánítása tekintetében, ezáltal növelve a Szerződő Felek erőfeszítéseit a terrorizmus és
   negatív hatásainak megelőzése, az emberi jogok, különösen az élethez való jog teljes
   gyakorlásának biztosítása érdekében mind a nemzeti szinten, mind a nemzetközi
   együttműködés során teendő intézkedések által, figyelemmel a Szerződő Felek között már
   hatályban lévő és alkalmazásra kerülő több- vagy kétoldalú szerződésekre vagy
   megállapodásokra.
   2. cikk – Társaságban vagy csoportban való részvétel terrorizmus céljából
   (1)      A jelen jegyzőkönyv alkalmazásában „társaságban vagy csoportban való részvétel
            terrorizmus céljából” alatt kell érteni társaság vagy csoport tevékenységében való
            részvételt a társaság vagy csoport által elkövetendő egy vagy több terrorcselekmény
            elkövetése vagy az abban való részvétel szándékával.
   (2)      Minden Szerződő Fél meghozza a szükséges intézkedéseket, hogy az (1)
            bekezdésben hivatkozott „társaságban vagy csoportban való részvétel terrorizmus
            céljából”, amennyiben azt jogellenesen és szándékosan követik el, a belső joga
            szerint bűncselekményként büntetendő legyen.
   3. cikk – Terrorista kiképzésben való részvétel
   (1)      A jelen jegyzőkönyv tekintetében „terrorista kiképzésben való részvétel” alatt kell
            érteni robbanóanyagok, lőfegyverek vagy más fegyverek, mérgező vagy veszélyes
            anyagok készítésére vagy használatára, vagy más különleges módszerek vagy
            technikák alkalmazására vonatkozó oktatásban való részvételt terrorcselekmény
            elkövetése vagy abban való részvétel céljából.
   (2)      Minden Szerződő Fél meghozza a szükséges intézkedéseket, hogy az (1)
            bekezdésben hivatkozott „terrorista kiképzésben való részvétel”, amennyiben azt
            jogellenesen és szándékosan követik el, a belső joga szerint bűncselekményként
            büntetendő legyen.
   4. cikk – Terrorizmus céljából külföldre utazás
   (1)      A jelen jegyzőkönyv tekintetében „terrorizmus céljából külföldre utazás” alatt érteni
            kell terrorcselekmény elkövetése, ahhoz való hozzájárulás vagy abban való részvétel,
            vagy terroristák kiképzése vagy terrorista kiképzésben való részesülés céljából olyan
            államba történő utazást, amely nem az utazó állampolgársága vagy lakóhelye szerinti
            ország.
   (2)      Minden Szerződő Fél meghozza a szükséges intézkedéseket, hogy az (1)
            bekezdésben hivatkozott „terrorizmus céljából külföldre utazás”, amennyiben azt
            jogellenesen és szándékosan követik el területéről vagy állampolgárai által, a belső
            joga szerint bűncselekményként büntetendő legyen. Ennek során minden Szerződő
            Fél megállapíthat saját alkotmányos rendje által megkövetelt, azzal összhangban levő
            feltételeket.
HU                                                3                                               HU
 ---pagebreak---    (3)      Minden Szerződő Fél meghozza a szükséges intézkedéseket, hogy az e cikkben
            meghatározott bűncselekmények elkövetésének kísérlete, a belső jogával
            összhangban bűncselekményként büntetendő legyen.
   5. cikk – Terrorizmus céljából külföldre utazás finanszírozása
   (1)      E jegyzőkönyv alkalmazásában „terrorizmus céljából külföldre utazás
            finanszírozása” alatt anyagi eszközök bármely módon történő közvetlen vagy
            közvetett nyújtását vagy gyűjtését kell érteni, amely részben vagy egészben lehetővé
            teszi valamely személy számára, hogy külföldre utazzon az e jegyzőkönyv 4. cikk (1)
            bekezdésében meghatározott értelemben vett terrorizmus céljából, és amelyre annak
            tudatában kerül sor, hogy az anyagi eszközöket részben vagy egészben e célra
            szándékoznak felhasználni.
   (2)      Minden Szerződő Fél meghozza a szükséges intézkedéseket, hogy az (1)
            bekezdésben hivatkozott „terrorizmus céljából külföldre utazás finanszírozása”,
            amennyiben azt jogellenesen és szándékosan követik el, a belső joga szerint
            bűncselekményként büntetendő legyen.
   6. cikk – Terrorizmus céljából külföldre utazás szervezése vagy egyéb módon történő
   elősegítése
   (1)      E jegyzőkönyv alkalmazásában „terrorizmus céljából külföldre utazás szervezése
            vagy egyéb módon történő elősegítése” alatt bármely szervezési vagy elősegítési
            cselekményt kell érteni, amely segítséget nyújt valamely személynek ahhoz, hogy
            külföldre utazzon a 4. cikk (1) bekezdésében meghatározott értelemben vett
            terrorizmus céljából, és amelyre annak tudatában kerül sor, hogy a segítség a
            terrorizmus célját szolgálja.
   (2)      Minden Szerződő Fél meghozza a szükséges intézkedéseket, hogy az (1)
            bekezdésben hivatkozott „terrorizmus céljából külföldre utazás szervezése vagy
            egyéb módon történő elősegítése”, amennyiben azt jogellenesen és szándékosan
            követik el, a belső joga szerint bűncselekményként büntetendő legyen.
   7. cikk – Információcsere
   (1)      Az Egyezmény 3. cikk (2) bekezdésének a) pontjában foglaltak sérelme nélkül,
            továbbá a nemzeti joggal és a fennálló nemzetközi kötelezettségvállalásokkal
            összhangban a Felek megteszik a 4. cikkben meghatározottak szerint terrorizmus
            céljából külföldre utazó személyekre vonatkozó, rendelkezésre álló releváns
            információk megfelelő időben történő cseréjéhez szükséges intézkedéseket. E célból
            minden Fél kijelöl egy, a hét minden napján huszonnégy órában elérhető
            kapcsolattartó pontot.
   (2)      Az (1) bekezdés alapján már létező kapcsolattartó pontot is ki lehet jelölni.
   (3)      A Felek kapcsolattartó pontjainak rendelkezniük kell olyan képességgel, hogy a többi
            Fél kapcsolattartó pontjával gyorsan tudjanak kommunikálni.
HU                                                 4                                             HU
 ---pagebreak---    8. cikk – Feltételek és biztosítékok
   (1)       Minden Szerződő Fél biztosítja a jelen jegyzőkönyv 2–6. cikkei szerinti
             büntethetőség megteremtése, bevezetése és alkalmazása során az emberi jogok,
             különösen a szabad mozgás, a véleménynyilvánítás szabadsága és az egyesülési és
             vallásszabadság tiszteletben tartását az emberi jogok és alapvető szabadságok
             védelméről szóló Egyezménnyel és a Polgári és Politikai Jogok Nemzetközi
             Egyezségokmányával - amennyiben azok a Szerződő Félre alkalmazandóak -,
             valamint más nemzetközi jogi kötelezettséggel összhangban.
   (2)       A jelen jegyzőkönyv 2–6.cikkei szerinti büntethetőség megteremtésének,
             bevezetésének és alkalmazásának meg kell felelnie továbbá az arányosság elvének,
             figyelemmel egy demokratikus társadalom legitim céljaira és azok szükségességére,
             és mentesnek kell lennie az önkényesség, vagy a diszkriminatív vagy rasszista
             bánásmód bármely formájától.
   9. cikk – A jegyzőkönyv és az Egyezmény egymáshoz való viszonya
   Az e jegyzőkönyvben szereplő szavakat és kifejezéseket az Egyezmény szerinti értelmükben
   kell értelmezni. A Felek egymásközti viszonylatában az Egyezmény valamennyi rendelkezése
   megfelelően alkalmazandó, a 9. cikk kivételével.
   10. cikk – Aláírás és hatálybalépés
   (1)       E jegyzőkönyv nyitva áll aláírásra az Egyezmény aláírói előtt. Meg kell erősíteni, el
             kell fogadni vagy jóvá kell hagyni. Az aláírók nem erősíthetik meg, fogadhatják el
             vagy hagyhatják jóvá ezt a jegyzőkönyvet, amennyiben előzetesen nem erősítették
             meg, fogadták el vagy hagyták jóvá az Egyezményt, vagy a jegyzőkönyv és az
             Egyezmény megerősítése, elfogadása vagy jóváhagyása nem egyidejűleg történik. A
             megerősítő, elfogadó vagy jóváhagyó okiratokat az Európa Tanács főtitkáránál kell
             letétbe helyezni.
   (2)       Jelen jegyzőkönyv az azt követő harmadik hónap eltelte utáni hónap első napján lép
             hatályba, amikor hat aláíró állam, akik közül legalább négy az Európa Tanács tagja, a
             megerősítő, elfogadási vagy jóváhagyási okiratot letétbe helyezte.
   (3)       A megerősítő, az elfogadó vagy a jóváhagyó okiratot később letétbe helyező aláíró
             fél tekintetében a jegyzőkönyv a megerősítő, az elfogadó vagy a jóváhagyó okiratot
             letétbe helyezése napját követő három hónapos időszak lejárta után következő hónap
             első napján lép hatályba.
   11. cikk – A Jegyzőkönyvhöz való csatlakozás
   (1)       E jegyzőkönyv hatálybalépése után bármely állam, amely csatlakozott az
             Egyezményhez, csatlakozhat a jegyzőkönyvhöz is, vagy e két cselekményt egyszerre
             is elvégezheti.
   (2)       Az (1) bekezdés szerint csatlakozni kívánó bármely állam vonatkozásában a
             jegyzőkönyv a csatlakozási okiratnak az Európa Tanács főtitkáránál történő letétbe
             helyezésének napjától számított három hónap lejárta utáni hónap első napján lép
             hatályba.
HU                                                 5                                               HU
 ---pagebreak---    12. cikk – Területi hatály
   (1)      Bármely állam vagy az Európai Unió az aláírás időpontjában, vagy megerősítő,
            elfogadási, jóváhagyási vagy csatlakozási okiratának letétbe helyezésekor
            megjelölheti azon területet vagy területeket, amelyre, illetve amelyekre ez a
            jegyzőkönyv vonatkozik.
   (2)      Bármely Szerződő Fél bármely későbbi időpontban az Európa Tanács főtitkárához
            címzett nyilatkozatában kiterjesztheti jelen jegyzőkönyv alkalmazását a
            nyilatkozatban meghatározott más területre. Ezen terület vonatkozásában a
            jegyzőkönyv attól a naptól számított három hónapos időtartam lejártát követő hónap
            első napján lép hatályba, amelyen a főtitkár átvette nyilatkozatot.
   (3)      Az Európa Tanács főtitkárához címzett értesítés útján az előző két bekezdés alapján
            tett bármely nyilatkozat visszavonható az abban megjelölt területek bármelyike
            tekintetében. A visszavonás a fenti értesítésnek a főtitkár általi kézhezvételétől
            számított három hónapos időszak elteltét követő hónap első napján lép érvénybe.
   13. cikk – Felmondás
   (1)      Jelen jegyzőkönyvet bármely Szerződő Fél bármikor felmondhatja az Európa Tanács
            főtitkárához címzett értesítéssel.
   (2)      A felmondás az értesítésnek az Európa Tanács főtitkára általi kézhezvételétől
            számított három hónapos időszak elteltét követő hónap első napján lép hatályba.
   (3)      Az Egyezmény felmondása automatikusan együtt jár a jelen jegyzőkönyv
            felmondásával.
   14. cikk – Értesítések
   Az Európa Tanács főtitkára értesíti az Európa Tanács tagállamait, az Európai Uniót, azon nem
   tagállamokat, amelyek részt vettek a jelen jegyzőkönyv kidolgozásában, valamint bármely a
   jelen jegyzőkönyvhöz csatlakozott vagy csatlakozásra meghívott államot:
   a)         minden aláírásról;
   b)         bármely megerősítő, az elfogadó, a jóváhagyó vagy a csatlakozási okirat letétbe
   helyezéséről;
   c)         ezen jegyzőkönyv bármely, a 10. és a 11. cikk szerinti hatálybalépési időpontjáról;
   d)         e jegyzőkönyvvel kapcsolatos minden egyéb aktusról, nyilatkozatról, értesítésről
   vagy közlésről.
   Fentiek hiteléül az erre kellően felhatalmazott alulírottak aláírták ezt a Jegyzőkönyvet.
   Készült Brüsszelben, 2015. május 19. napján, angol és francia nyelven, mindkét nyelvű
   szöveg egyaránt hiteles; egyetlen példányban, amit az Európa Tanács levéltárában kell
   elhelyezni. Az Európa Tanács főtitkára az Európa Tanács valamennyi tagállama, az Európai
HU                                                 6                                              HU
 ---pagebreak---    Unió, valamint minden olyan nem tagállam részére, amely részt vett a jelen Jegyzőkönyv
   kidolgozásában, és minden, a jelen Jegyzőkönyvhöz történő csatlakozásra felhívott állam
   számára hitelesített másolatot küld.
HU                                           7                                             HU
 ---documentbreak---                         EURÓPAI
                        BIZOTTSÁG
                                              Brüsszel, 2015.6.15.
                                              COM(2015) 291 final
                                              2015/0130 (NLE)
                                     Javaslat
                           A TANÁCS HATÁROZATA
   az Európa Tanács terrorizmus megelőzéséről szóló Egyezmény (CETS No. 196)
      Kiegészítő jegyzőkönyvének az Európai Unió nevében történő aláírásáról
HU                                                                           HU
 ---pagebreak---                                                   INDOKOLÁS
   1.        A JAVASLAT HÁTTERE
   2014. szeptember 24-én az ENSZ Biztonsági Tanácsa elfogadta a külföldi terrorista
   harcosokról szóló 2178(2014) határozatát (UNSCR 2178(2014)) az ENSZ Alapokmányának
   VII. fejezete alapján.
   2014 októberében a Tanács felhívta a Bizottságot, hogy vizsgálja meg a terrorizmusról szóló
   kerethatározat (a 2008/919/IB kerethatározattal módosított, a terrorizmus elleni küzdelemről
   szóló 2002/475/IB kerethatározat; a továbbiakban: a terrorizmusról szóló kerethatározat)
   lehetséges hiányosságait különösen az UNSCR 2178(2014)1 fényében. A Bel- és Igazságügyi
   Tanács rigai ülése után kiadott együttes nyilatkozatban2 a miniszterek egyetértettek abban,
   hogy a terrorista cselekmények egységes értelmezése érdekében fontos az UNSCR
   2178(2014) fényében megvizsgálni a lehetséges jogi intézkedéseket. 2015. február 11-i
   határozatában3 az Európai Parlament hangsúlyozta többek között a terrorizmusról szóló
   kerethatározat felülvizsgálata révén a külföldi harcosokhoz kapcsolódó bűncselekmények
   harmonizálásának és a vádemelési lehetőségek hiányosságai elkerülésének szükségességét.
   2015. január 21-én az Európa Tanács Miniszteri Bizottsága létrehozta a Külföldi terrorista
   harcosokkal és kapcsolódó ügyekkel foglalkozó bizottságot (COD-CTE). A COD-CTE azt a
   feladatot kapta, hogy a terrorizmussal foglalkozó szakértői bizottság (CODEXTER)
   felügyelete alatt készítse el az Európa Tanács terrorizmus megelőzéséről szóló
   Egyezményének (CETS No. 196.) Kiegészítő jegyzőkönyvét.
   A COD-CTE-vel folytatott három tárgyalási kört (2015. február 23–26., 2015. március 9–12.
   és 2015. március 23–26.) követően a CODEXTER megvitatta és 2015. április 10-én, a 28.
   plenáris ülésén jóváhagyta a Kiegészítő jegyzőkönyvet.
   Az Európa Tanács Parlamenti Közgyűlése április 20–24-i ülésén nyilvánított véleményt a
   Kiegészítő jegyzőkönyvről. A Miniszteri Bizottság 2015. május 12-én előzetesen jóváhagyta
   a Kiegészítő jegyzőkönyvet, tekintettel a 2015. május 19-i végleges elfogadásra. A
   jegyzőkönyv egy későbbi időponttól kezdődően áll majd nyitva aláírásra.
   2.        A JAVASLAT JOGI ELEMEI
   2.1.      A Kiegészítő jegyzőkönyv célja és tartalma
   A Kiegészítő jegyzőkönyv célja, hogy megkönnyítse az UNSCR 2178 bizonyos részeinek
   (főleg a külföldi terrorista harcosok távozásának megelőzéséhez és üldözéséhez
   kapcsolódóknak) a zökkenőmentes, koordinált és hatékony végrehajtását, hogy előmozdítsa a
   külföldi terrorista harcosokhoz kapcsolódó bűncselekmények közös értelmezését és a rájuk
   adott választ, hogy szélesebb körben előmozdítsa a terrorista bűncselekmények elkövetésének
   lehetőségével és veszélyével járó előkészületi jellegű cselekmények felderítését és az ilyen
   ügyekben történő vádemelést, és hogy az információcsere fokozása révén megkönnyítse a
   nemzetközi együttműködést.
   1
           A Tanács a 2014. október 9–10-i ülésén elfogadott következtetések, „Külföldi fegyveresek: az Európai
           Tanács 2014. augusztus 30-i következtetéseit követő intézkedések”, Brüsszel 2014. október 13., a
           dokumentum         hivatkozási      száma:      14160/14.,   3.     pont      6.    felsoroláspontja.
   2
           A bel- és igazságügyi miniszterek informális, január 29–30-i rigai ülését követő rigai együttes
           nyilatkozat, a következtetések utolsó felsoroláspontja.
   3
           Az Európai Parlament 2015. február 11-i állásfoglalása a terrorizmus elleni intézkedésekről
           (2015/2530(RSP)), 26. pont.
HU                                                         2                                                     HU
 ---pagebreak---    Ezért a Kiegészítő jegyzőkönyv a következő cselekmények bűncselekménnyé nyilvánításáról
   rendelkezik: társaságban vagy csoportban való részvétel terrorizmus céljából (2. cikk),
   terrorista kiképzésben való részvétel (3. cikk), terrorizmus céljából külföldre utazás vagy
   ennek megkísérlése (4. cikk), ilyen utazásokhoz anyagi eszközök nyújtása vagy gyűjtése (5.
   cikk), és az ilyen utazások szervezése és elősegítése (6. cikk). Végül a 7. cikk célja az
   információcsere fokozása azáltal, hogy kötelezi a Feleket egy kapcsolattartó pont kijelölésére,
   amely kellő időben közli a rendelkezésre álló információkat, illetve feldolgozza az
   információkéréseket.
   A 2. cikk fontos eszköz az olyan személyek elleni nyomozáshoz és a velük szembeni
   vádemeléshez, akik tevékenységükkel hozzájárulnak ahhoz, hogy a terrorista csoportok
   terrorcselekményeket kövessenek el. A 3. cikk rendelkezik az előkészületi jellegű
   cselekmények bűncselekménnyé nyilvánításáról, pl. a terrorista kiképzésben való részvételről,
   amely kiegészíti a CETS No. 196 Egyezmény 7. cikkében már meghatározott terroristák
   kiképzésének bűncselekményét. Ugyanakkor a 3. cikk fokozza a jogbiztonságot és a
   Kiegészítő jegyzőkönyv 3–6. cikke hatékonyságát azáltal, hogy meghatározza a terrorista
   kiképzésben való részvétel fogalmát, amely az utazás egyik céljaként kerül említésre. Végül a
   4–6. cikk az UNSCR 2178(2014) 6. rendelkező bekezdése a)–c) pontjának átültetését célozza.
   A CETS No. 196 Egyezményben már szabályozottakon (vagyis nyilvános izgatás, terroristák
   kiképzése és toborzása) túl más előkészületi jellegű cselekményeket is bűncselekménnyé
   nyilvánítanak.
   A Kiegészítő jegyzőkönyv a fokozott információcseréről/kapcsolattartó pontokról szóló 7.
   cikk révén az UNSCR 2178(2014) 3. rendelkező bekezdésében megfogalmazott, a
   fokozottabb nemzetközi együttműködésre vonatkozó felhívásra ad választ, miközben
   megkönnyíti a harmadik országokba terrorcselekmények elkövetése vagy terrorista
   kiképzésben való részvétel szándékával történő távozás megelőzését és felderítését4.
   2.2.      A javasolt határozat jogalapja
   Állandó ítélkezési gyakorlat, hogy az uniós jogi aktusok jogalapjának megválasztását olyan
   objektív elemekre kell alapozni, amelyek alkalmasak a bírósági felülvizsgálatra; ezek közé
   tartozik az adott intézkedés célja és tartalma is5. Ha az uniós jogi aktus vizsgálatából az derül
   ki, hogy a jogi aktus kettős célkitűzést követ, vagy két összetevőből áll, és ezek egyike
   elsődlegesként vagy döntő jellegűként azonosítható, míg a másik csak járulékos jellegű, a jogi
   aktust egyetlen jogalapra, azaz az elsődleges, illetve döntő jellegű célkitűzés vagy összetevő
   által megkövetelt jogalapra kell alapítani6.
   A Kiegészítő jegyzőkönyv fő célja, hogy a terrorizmushoz kapcsolódó cselekményeket
   bűncselekménnyé nyilvánítson, amire az Unió az EUMSZ 83. cikkének (1) bekezdése alapján
   fel van hatalmazva. A Kiegészítő jegyzőkönyv aláírása jogalapjának ezért ki kell terjednie az
   EUMSZ 83. cikkének (1) bekezdésére.
   További jogalapra nincs szükség. Különösen a (kapcsolattartó pontok kijelölése révén a
   fokozott információcseréről szóló) 7. cikk célja, hogy megkönnyítse az utazók vagy utazást
   megkísérlők észlelését, az utazás megelőzését és az ügyben történő nyomozást, ezáltal
   4
           Lásd a Kiegészítő jegyzőkönyvhöz kapcsolódó magyarázó jelentés 63. pontját is.
   5
        Lásd például a C-490/10. sz., Európai Parlament kontra Tanács ügyben (EU:C:2012:525) hozott ítélet 44.
        pontját, és az idézett ítélkezési gyakorlatot.
   6
        C-490/10. sz. ügyben hozott ítélet 46. pontja.
HU                                                      3                                                      HU
 ---pagebreak---    megkönnyítve a Kiegészítő jegyzőkönyv 4. cikkének gyakorlati alkalmazását7. Erre tekintettel
   ez a rendelkezés kisegítő jellegű.
   2.3.      A javasolt határozat szükségessége
   Az EUMSZ 3. cikkének (2) bekezdése értelmében az Unió kizárólagos hatáskörrel
   rendelkezik „nemzetközi megállapodás megkötésére ... amennyiben az a közös szabályokat
   érintheti, vagy azok alkalmazási körét megváltoztathatja”. Egy nemzetközi megállapodás
   akkor érintheti a közös szabályokat vagy változtathatja meg azok alkalmazási körét, ha a
   megállapodás hatálya alá tartozó terület egyben az uniós hatáskörébe is tartozik, vagy nagy
   mértékben uniós jogszabályok vonatoznak rá8. Továbbá annak értékelésekor, hogy valamely
   területet szabályoz-e nagy mértékben az uniós jog, nem csak a jelenlegi uniós jogot kell
   figyelembe venni az érintett területen, hanem a jövőben fejleményeket is olyan mértékben,
   amennyire azok előreláthatóak9.
   Az Unió már fogadott el intézkedéseket a Kiegészítő jegyzőkönyv hatálya alá tartozó
   területen, ideértve jelentős büntetőjogi előírásokat, valamint a fokozott információcserére
   vonatkozó rendelkezéseket is.
   A terrorizmushoz kapcsolódó bűncselekményekre vonatkozó uniós jogi alapokat a
   terrorizmusról szóló kerethatározat fekteti le. A Kiegészítő jegyzőkönyv kiszélesíti a
   bűncselekménnyé nyilvánítandó cselekmények körét10, illetve a kerethatározatban már
   szereplő bűncselekményekéhez hasonló tényállásokat vezet be11.
   A rendőrségi együttműködéssel kapcsolatos, vonatkozó uniós eszközök különösen az
   alábbiak:
   a) A Tanács 2006/960/IB kerethatározata (2006. december 18.) az Európai Unió
   tagállamainak bűnüldöző hatóságai közötti, információ és bűnüldözési operatív információ
   cseréjének leegyszerűsítéséről12,
   b) A Tanács 2008/615/IB határozata (2008. június 23.) a különösen a terrorizmus és a
   határokon átnyúló bűnözés elleni küzdelemre irányuló, határokon átnyúló együttműködés
   megerősítéséről (Prüm határozat), 13 és
   c) A Tanács 2005/671/IB határozata                     a    terrorista    bűncselekményekre         vonatkozó
   információcseréről és együttműködésről14;
   Ezek az eszközök szabályozzák egyrészt az információcserét a terrorizmushoz kapcsolódó
   ügyekben folytatott bűnügyi nyomozások esetében, másrészről az információcserére szolgáló
   kapcsolattartó pontokat. Különösen az Europol támogatja a tagállamok egymás közti, illetve
   egyes harmadik országokkal folytatott közötti rendőrségi együttműködését annak érdekében,
   hogy megfelelő választ lehessen adni a külföldi terrorista harcosok jelenségére.
   7
           Lásd a Kiegészítő jegyzőkönyvhöz fűzött magyarázó jelentés 64–68. oldalát.
   8
           CA -22/70. sz., Bizottság kontra Tanács ügy (az ún. ERTA-ügy), EBHT 1971., 263. o.
   9
           A C-66/13. sz., Green Network ügyben (EU:C:2014:2399) hozott ítélet 61-64. pontja, valamint az ott idézett
           ügyek.
   10
           A Kiegészítő jegyzőkönyv 3–6. cikke.
   11
           A Kiegészítő jegyzőkönyv 2. cikke bűncselekménnyé nyilvánítja a terrorista csoport tevékenységeiben
           való részvételt, hasonlóan a terrorizmusról szóló kerethatározat 2. cikkéhez.
   12
           HL L386/9., 2006. december 29.
   13
           HL L 210/1., 2008. június. 6.
   14
           HL L 253/22., 2005. szeptember 29.
HU                                                         4                                                          HU
 ---pagebreak---    A Kiegészítő jegyzőkönyv megkötése ezért érintheti a közös szabályokat, vagy
   megváltoztathatja a hatályukat.
   Továbbá az uniós jog várható jövőbeli fejlődése tekintetében a Tanács a létező jogi keretek
   potenciális hiányosságai orvoslása lehetőségeinek keresésére szóló felhívásait követően
   jelenleg folyamatban van a párbeszéd a kerethatározat lehetséges felülvizsgálatáról,
   különösen az UNSCR 2178(2014) fényében.
   Amint az az európai biztonsági stratégiában15 bejelentésre került, a Bizottság a terrorizmusról
   szóló kerethatározat 2016-os naprakésszé tételére tekintettel 2015-ben megkezdi a
   hatásvizsgálatot, figyelembe véve az Európa Tanács terrorizmus megelőzéséről szóló
   Egyezménye Kiegészítő jegyzőkönyvéről folytatott megbeszéléseket is.
   A javasolt határozat erre tekintettel szükséges, mivel a Kiegészítő jegyzőkönyvet alá kell írni
   az Európai Unió nevében.
   3.       TERÜLETI HATÁLY
   Összhangban az Európai Unióról szóló szerződés 22. jegyzőkönyvével, az Európai Unió által
   aláírt és idővel megkötött Kiegészítő jegyzőkönyv Dánia kivételével valamennyi uniós
   tagállamban kötelező, és azokra alkalmazandó.
   Összhangban az Európai Unióról szóló szerződés 21. jegyzőkönyvével, az Európai Unió által
   aláírt és idővel megkötött Kiegészítő jegyzőkönyv az Egyesült Királyságra nézve csak
   annyiban kötelező és ott annyiban alkalmazandó, amennyiben ez a tagállam értesíti a
   Tanácsot azon szándékáról, hogy részt kíván venni ezen eszköz elfogadásában és
   alkalmazásában.
   15
           A Bizottság közleménye az Európai Parlamentnek, a Tanácsnak, az Európai Gazdasági és Szociális
           Bizottságnak és a Régiók Bizottságának, Az európai biztonsági stratégia, COM(2015) 184 final, 2015.
           április 28. még nem jelent meg a HL-ben.
HU                                                     5                                                       HU
 ---pagebreak---                                                          2015/0130 (NLE)
                                                Javaslat
                                    A TANÁCS HATÁROZATA
        az Európa Tanács terrorizmus megelőzéséről szóló Egyezmény (CETS No. 196)
            Kiegészítő jegyzőkönyvének az Európai Unió nevében történő aláírásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 83. cikke (1)
   bekezdésére, összefüggésben 218. cikkének (5) bekezdésével,
   tekintettel az Európai Bizottság javaslatára,
   Mivel:
   (1)     2015. április 1-jén a Tanács felhatalmazta a Bizottságot arra, hogy kezdje meg a
           tárgyalásokat az Európa Tanács terrorizmus megelőzéséről szóló Egyezményének
           (CETS No. 196) Kiegészítő jegyzőkönyvéről.
   (2)     A Kiegészítő jegyzőkönyv célja, hogy megkönnyítse az Egyesült Nemzetek
           Biztonsági Tanácsa a külföldi terrorista harcosokról szóló 2178. határozatának
           végrehajtását, és különösen bűncselekménynek nyilvánítson bizonyos, az említett
           határozat 6. végrehajtási bekezdésében meghatározott cselekményeket.
   (3)     A külföldi terrorista harcosokhoz kapcsolódó cselekmények és a potenciálisan
           terrorcselekmények elkövetéséhez vezető előkészületi jellegű bűncselekmények közös
           értelmezése hozzájárulna a büntető igazságügyi eszközök, valamint a nemzetközi és
           uniós szintű együttműködés hatékonyságának további fokozásához.
   (4)     A Kiegészítő jegyzőkönyvet ezért az Európai Uniónak alá kell írnia.
   (5)     [Az Európai Unióról szóló szerződéshez és az Európai Unió működéséről szóló
           szerződéshez csatolt, az Egyesült Királyság és Írország helyzetéről szóló jegyzőkönyv
           (3. sz. jegyzőkönyv) 21. cikkének megfelelően az Egyesült Királyság bejelentette az e
           határozat elfogadásában és alkalmazásában való részvételre irányuló szándékát.]
   (6)     VAGY: [Az Európai Unióról szóló szerződéshez és az Európai Unió működéséről
           szóló szerződéshez csatolt, az Egyesült Királyságnak és Írországnak a szabadságon, a
           biztonságon és a jog érvényesülésén alapuló térség tekintetében fennálló helyzetéről
           szóló 21. jegyzőkönyv 1. és 2. cikkével összhangban, és a jegyzőkönyv 4. cikkének
           sérelme nélkül, az Egyesült Királyság nem vesz részt ennek a határozatnak az
           elfogadásában, az rá nézve nem kötelező és nem alkalmazandó.]
   (7)     Az Európai Unióról szóló szerződéshez és az Európai Unió működéséről szóló
           szerződéshez csatolt, Dánia helyzetéről szóló 22. jegyzőkönyv 1. és 2. cikke
           értelmében Dánia nem vesz részt ennek a határozatnak az elfogadásában, az rá nézve
           nem kötelező és nem alkalmazandó,
HU                                                 6                                             HU
 ---pagebreak---    ELFOGADTA EZT A HATÁROZATOT:
                                              1. cikk
    A Tanács engedélyezi, hogy az Európai Unió aláírja az Európa Tanács terrorizmus
   megelőzéséről szóló Egyezménye (CETS No. 196.) Kiegészítő jegyzőkönyvét, az említett
   Jegyzőkönyv megkötésétől függően. Az aláírandó Kiegészítő jegyzőkönyv szövege e
   határozat mellékletében található.
                                              2. cikk
   A Tanács Főtitkársága – figyelemmel a jegyzőkönyv megkötésére – teljes mértékben
   felhatalmazza a jegyzőkönyv főtárgyalója által kijelölt személyt, illetve személyeket a
   jegyzőkönyv aláírására.
                                              3. cikk
   Ez a határozat az elfogadásának napján lép hatályba.
   Kelt Brüsszelben, -án/-én.
                                               a Tanács részéről
                                               az elnök
HU                                               7                                         HU


               EURÓPAI BIZOTTSÁG
            Brüsszel, 2016.10.3.
            COM(2016) 630 final
            2016/0307(NLE)
            Javaslat
            A TANÁCS HATÁROZATA
            az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről

               INDOKOLÁS

               1.A JAVASLAT HÁTTERE

               •A javaslat okai és céljai

               A Horvát Köztársaság csatlakozásával kibővült az Európai Unió vámuniója. Ennek következtében a Kereskedelmi Világszervezet (WTO) szabályai (az 1994. évi GATT XXIV. cikkének 6. pontja) értelmében az Európai Unió kompenzációs kiigazítás esetleges megállapítása érdekében köteles volt tárgyalásokat kezdeni azon WTO-tagokkal, amelyek Horvátország engedményes listái vonatkozásában tárgyalási joggal rendelkeznek. Ilyen kiigazítást abban az esetben kell elvégezni, ha az EU külső vámtarifarendszerének átvételéből eredően a vámtarifaszint emelkedésének mértéke meghaladja a csatlakozó ország által a WTO-ban vállalt szintet.

               2013. július 15-én a Tanács felhatalmazta a Bizottságot arra, hogy az 1994. évi GATT XXIV. cikkének 6. pontja alapján tárgyalásokat kezdjen. A Bizottság tárgyalásokat folytatott a WTO tárgyalási joggal rendelkező tagjaival a Horvát Köztársaság engedményes listájának ezen ország Európai Unióhoz való csatlakozása során történt visszavonásával kapcsolatos különleges engedmények visszavonására vonatkozóan.

               A Brazil Szövetségi Köztársasággal folytatott tárgyalások eredményeképpen megállapodástervezet jött létre levélváltás formájában, amelyet 2016. július 12-én Genfben parafáltak (a továbbiakban: a megállapodás). Ennélfogva e javaslatban a Bizottság felkéri a Tanácsot, hogy fogadjon el határozatot a Brazil Szövetségi Köztársasággal levélváltás formájában létrejött megállapodás megkötéséről. Ezzel egyidejűleg az e megállapodás aláírására irányuló külön javaslatot is benyújtották.

               •Összhang a szabályozási terület jelenlegi rendelkezéseivel

                  A javaslat összhangban áll a korábbi EU-bővítések során követett uniós gyakorlattal.

               •Összhang az egyéb uniós politikákkal

                  A javaslat az EU külső tevékenységével, ipari és mezőgazdasági szakpolitikáival összhangban álló uniós gyakorlatot követ.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

                  Az Európai Unió működéséről szóló szerződés (EUMSZ) 207. cikke, összefüggésben annak 218. cikke (6) bekezdése a) pontjának v. alpontjával a nemzetközi megállapodások megkötésére.

               •Szubszidiaritás (nem kizárólagos hatáskör esetén)

               Ez a javaslat az Európai Unió működéséről szóló szerződés 3. cikke (1) bekezdésének e) pontja értelmében az Unió kizárólagos hatáskörébe tartozik, ezért a szubszidiaritás elve nem alkalmazható.

               •Arányosság

               A Brazil Szövetségi Köztársaságot érintette Horvátország engedményeinek visszavonása. A kompenzációs kiigazítás nem haladja meg Brazília e tekintetben fennálló jogait. A javaslat megfelel az arányosság elvének.

               •A jogi aktus típusának megválasztása

               Az EUMSZ 218. cikke (6) bekezdésének a) pontja a megállapodás megkötését engedélyező tanácsi határozatot ír elő.

               3.AZ ÉRDEKELT FELEKKEL FOLYTATOTT KONZULTÁCIÓK

               •Az érdekelt felekkel folytatott konzultációk

                  A Tanáccsal (Kereskedelempolitikai Bizottság) rendszeres konzultációt folytattak a tárgyalások tartalmáról és előrehaladásáról. Az Európai Parlamentet (Nemzetközi Kereskedelmi Bizottság) pedig értesítették.

               4.KÖLTSÉGVETÉSI VONZATOK

                  Lásd a pénzügyi kimutatást.

               5.EGYÉB ELEMEK

               •Végrehajtási tervek

                  E javaslatban a Bizottság felkéri a Tanácsot, hogy fogadjon el határozatot a Brazil Szövetségi Köztársasággal levélváltás formájában létrejött megállapodás megkötéséről. Ezzel egyidejűleg a Bizottság az e megállapodás aláírására irányuló külön javaslatot is benyújtja a Tanácsnak.

               A megállapodás eredményei az alábbiak:

               A „Gallus domesticus fajhoz tartozó szárnyasok darabolva, fagyasztva” elnevezésű termékre (vámtarifaszám: 0207 14 10, 0207 14 50 és 0207 14 70) vonatkozó uniós vámkontingensen belül az országnak (Brazília) megítélt vámkontingens 4 766 tonnával bővül a jelenlegi 0 %-os (kontingensen belüli mennyiségre vonatkozó) vámtétel megtartása mellett.

               A „Pulyka darabolva, fagyasztva” elnevezésű termékre (vámtarifaszám: 0207 27 10, 0207 27 20 és 0207 27 80) vonatkozó uniós vámkontingensen belül az országnak (Brazília) megítélt vámkontingens 610 tonnával bővül a jelenlegi 0 %-os (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó „erga omnes” uniós vámkontingensen belül a vámkontingens 36 000 tonnával bővül a jelenlegi 98 EUR/tonna (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó uniós vámkontingensen belül a Brazíliának megítélt vámkontingens 78 000 tonnával bővül a jelenlegi 98 EUR/tonna (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó uniós vámkontingensen belül a Brazíliának megítélt 78 000 tonnányi vámkontingenst illetően, a 98 EUR/tonna kötött vámkontingens ellenére az EU autonóm módon alkalmazza:

               –az említett volumen rendelkezésre állásának első hat évében a legfeljebb 11 EUR/tonna vámtételt, és

               –a hetedik évben, amely során e mennyiség rendelkezésre áll, legfeljebb 54 EUR/tonna vámtételt.

               A Bizottság az egységes közös piacszervezésről (KPSZ) szóló rendelet (1308/2013/EU) 187. cikkének a) pontja értelmében végrehajtási rendeleteket fogad el az érintett vámkontingensek kiterjesztésére és kezelésére.

               E végrehajtási intézkedések előkészítése e javaslattal egyidejűleg történik.

               2016/0307 (NLE)

               Javaslat

               A TANÁCS HATÁROZATA

               az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (6) bekezdése második albekezdése a) pontjának v. alpontjával,

               tekintettel az Európai Bizottság javaslatára,

               tekintettel az Európai Parlament egyetértésére,

               mivel:

               (1)2013. július 15-én a Tanács felhatalmazta a Bizottságot arra, hogy a Horvát Köztársaságnak az Európai Unióhoz való csatlakozása során az 1994. évi Általános Vám- és Kereskedelmi Egyezmény (1994. évi GATT) XXIV. cikkének 6. pontja értelmében tárgyalásokat kezdjen a Kereskedelmi Világszervezet bizonyos egyéb tagjaival.

               (2)A Bizottság a tárgyalásokat a Tanács által elfogadott tárgyalási irányelveket követve folytatta le.

               (3)E tárgyalások lezárultak, és az Európai Unió és a Brazil Szövetségi Köztársaság között az 1994. évi GATT XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodást 2016. július 12-én parafálták.

               (4)A megállapodást az Unió nevében – a […]-i tanácsi határozatnak
                  1
                megfelelően – […]-án/-én aláírták, megkötésére egy későbbi időpontban kerül majd sor.

               (5)A megállapodást jóvá kell hagyni,

               ELFOGADTA EZT A HATÁROZATOT:

               1. cikk

               Az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás az Unió nevében ezennel jóváhagyásra kerül.

               A megállapodás szövegét csatolták e határozathoz.

               2. cikk

               A Tanács elnöke kijelöli az Európai Unió nevében a megállapodás szerinti értesítés megtételére jogosult személyt.

               3. cikk

               Ez a határozat az elfogadásának napján lép hatályba. A határozatot az Európai Unió Hivatalos Lapjában ki kell hirdetni.

               A megállapodás hatálybalépésének időpontját a Tanács Főtitkársága teszi közzé az Európai Unió Hivatalos Lapjában.

               Kelt Brüsszelben, -án/-én.

                     a Tanács részéről

                     elnök

                        PÉNZÜGYI KIMUTATÁS

                        DÁTUM:

                        1.

                        KÖLTSÉGVETÉSI TÉTEL:

                        12. alcím – közös vámtarifa szerinti vámok és egyéb vámok

                        2.

                        CÍM:

                        Javaslat – A Tanács határozata az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről

                        3.

                        JOGALAP:

                        Az Európai Unió működéséről szóló szerződés és különösen annak 207. és 218. cikke.

                        4.

                        CÉLKITŰZÉSEK:

                        Az Európai Unió és a Brazil Szövetségi Köztársaság között levélváltás formájában létrejött megállapodás megkötése.

                        5.

                        PÉNZÜGYI KIHATÁSOK

                        FOLYÓ PÉNZÜGYI ÉV: 2016
                           (millió EUR)

                        KÖVETKEZŐ PÉNZÜGYI ÉV: 2017

                        (millió EUR)

                         PÉNZÜGYI ÉV: 2018

                        (millió EUR)

                        5.0.

                        KIADÁSOK

                        –
                              AZ EU-KÖLTSÉGVETÉS TERHÉRE
                           (VISSZATÉRÍTÉSEK/BEAVATKOZÁSOK)

                        –
                              NEMZETI HATÓSÁGOK

                        –
                              EGYÉB

                           –

                           –

                           –

                        5.1.

                        BEVÉTELEK

                        –
                              AZ EU SAJÁT FORRÁSAI
                           (LEFÖLÖZÉSEK/VÁMOK)

                        –
                              NEMZETI SZINTŰ BEVÉTELEK

                           4,4

                           4,4

                           4,4

                        2016

                        2017

                        2018

                        5.0.1.

                        KIADÁSI ELŐIRÁNYZAT

                        5.1.1.

                        BEVÉTELI ELŐIRÁNYZAT

                        4,4

                        4,4

                        4,4

                        5.2.

                        SZÁMÍTÁS MÓDJA: megszorozva a kontingensen belüli vámtétellel

                        6.0.

                        FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL?

                        NEM

                        6.1.

                        FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL?

                        NEM

                        6.2.

                        SZÜKSÉG LESZ-E PÓTKÖLTSÉGVETÉSRE?

                        NEM

                        6.3.

                        SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE?

                        NEM

                        ÉSZREVÉTELEK:

                     (1)
                  HL L […]., […]., […]. o.

    ---documentbreak---

               EURÓPAI BIZOTTSÁG
            Brüsszel, 2016.10.3.
            COM(2016) 630 final
            MELLÉKLET
            a következőhöz:
            JavaslatA TANÁCS HATÁROZATA
            az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről

               LEVÉLVÁLTÁS FORMÁJÁBAN TÖRTÉNŐ MEGÁLLAPODÁS

               az Európai Unió és a Brazil Szövetségi Köztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan

               A. Az Európai Unió levele

               Tisztelt Hölgyem/Uram!

               Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján folytatott tárgyalásokat követően, amelyek a Horvát Köztársaság engedményes listájának ezen ország Európai Unióhoz való csatlakozása során történő módosítását érintették, az alábbi javaslatot tegyem:

               Az Európai Unió az EU-28 vámterületére vonatkozó engedményes listájába beépíti az EU-27-ekre vonatkozó engedményes listán szereplő engedményeket az alábbi módosításokkal:

               A „Gallus domesticus fajhoz tartozó szárnyasok, darabolva, fagyasztva” elnevezésű termékre (vámtarifaszám: 0207 14 10, 0207 14 50 és 0207 14 70) vonatkozó uniós vámkontingensen belül az országnak (Brazília) megítélt vámkontingens 4 766 tonnával bővül a jelenlegi 0 %-os (kontingensen belüli mennyiségre vonatkozó) vámtétel megtartása mellett.

               A „Pulyka darabolva, fagyasztva” elnevezésű termékre (vámtarifaszám: 0207 27 10, 0207 27 20 és 0207 27 80) vonatkozó uniós vámkontingensen belül az országnak (Brazília) megítélt vámkontingens 610 tonnával bővül a jelenlegi 0 %-os (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó „erga omnes” uniós vámkontingensen belül a vámkontingens 36 000 tonnával bővül a jelenlegi 98 EUR/tonna (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó uniós vámkontingensen belül a Brazíliának megítélt vámkontingens 78 000 tonnával bővül a jelenlegi 98 EUR/tonna (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó uniós vámkontingensen belül a Brazíliának megítélt 78 000 tonnányi vámkontingenst illetően, a 98 EUR/tonna kötött vámkontingens ellenére az EU autonóm módon alkalmazza:

               –az említett volumen rendelkezésre állásának első hat évében a legfeljebb 11 EUR/tonna vámtételt, és

               –a hetedik évben, amely során e mennyiség rendelkezésre áll, legfeljebb 54 EUR/tonna vámtételt.

               Az Európai Unió és a Brazil Szövetségi Köztársaság értesítik egymást a megállapodás hatálybalépéséhez szükséges belső eljárásaik lezárásáról. E megállapodás a legutolsó értesítés kézhezvételének időpontjától számított 14. napon lép hatályba.

               Lekötelezne, ha megerősítené azt, hogy Kormánya egyetért-e a fentiekkel. Ezúton javasolnám, hogy kormánya egyetértése esetén e levél és az Ön válaszként küldött megerősítése együttesen képezze az Európai Unió és a Brazil Szövetségi Köztársaság között levélváltás formájában létrejött megállapodást.

               Kérem, fogadja megkülönböztetett nagyrabecsülésem kifejezését.

               Az Európai Unió részéről

               A Brazil Szövetségi Köztársaság levele

               Tisztelt Hölgyem/Uram!

               Megtiszteltetés számomra, hogy igazolhatom […]-i levelének kézhezvételét, amely a következőképpen szól:

               „Engedje meg, hogy az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján folytatott tárgyalásokat követően, amelyek a Horvát Köztársaság engedményes listájának ezen ország Európai Unióhoz való csatlakozása során történő módosítását érintették, az alábbi javaslatot tegyem:

               Az Európai Unió az EU-28 vámterületére vonatkozó engedményes listájába beépíti az EU-27-ekre vonatkozó engedményes listán szereplő engedményeket az alábbi módosításokkal:

               A „Gallus domesticus fajhoz tartozó szárnyasok, darabolva, fagyasztva” elnevezésű termékre (vámtarifaszám: 0207 14 10, 0207 14 50 és 0207 14 70) vonatkozó uniós vámkontingensen belül az országnak (Brazília) megítélt vámkontingens 4 766 tonnával bővül a jelenlegi 0 %-os (kontingensen belüli mennyiségre vonatkozó) vámtétel megtartása mellett.

               A „Pulyka darabolva, fagyasztva” elnevezésű termékre (vámtarifaszám: 0207 27 10, 0207 27 20 és 0207 27 80) vonatkozó uniós vámkontingensen belül az országnak (Brazília) megítélt vámkontingens 610 tonnával bővül a jelenlegi 0 %-os (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó „erga omnes” uniós vámkontingensen belül a vámkontingens 36 000 tonnával bővül a jelenlegi 98 EUR/tonna (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó uniós vámkontingensen belül a Brazíliának megítélt vámkontingens 78 000 tonnával bővül a jelenlegi 98 EUR/tonna (kontingensen belüli mennyiségre vonatkozó) vámtétel megtartása mellett.

               A „Finomításra szánt nádcukor” elnevezésű termékre (vámtarifaszám: 1701 13 10 és 1701 14 10) vonatkozó uniós vámkontingensen belül a Brazíliának megítélt 78 000 tonnányi vámkontingenst illetően, a 98 EUR/tonna kötött vámkontingens ellenére az EU autonóm módon alkalmazza:

               –az említett volumen rendelkezésre állásának első hat évében a legfeljebb 11 EUR/tonna vámtételt, és

               –a hetedik évben, amely során e mennyiség rendelkezésre áll, legfeljebb 54 EUR/tonna vámtételt.

               Az Európai Unió és a Brazil Szövetségi Köztársaság értesítik egymást a megállapodás hatálybalépéséhez szükséges belső eljárásaik lezárásáról. E megállapodás a legutolsó értesítés kézhezvételének időpontjától számított 14. napon lép hatályba.

               Lekötelezne, ha megerősítené azt, hogy Kormánya egyetért-e a fentiekkel. Ezúton javasolnám, hogy kormánya egyetértése esetén e levél és az Ön válaszként küldött megerősítése együttesen képezze az Európai Unió és a Brazil Szövetségi Köztársaság között levélváltás formájában létrejött megállapodást.

               Kérem, fogadja megkülönböztetett nagyrabecsülésem kifejezését.

               a Brazil Szövetségi Köztársaság részéről